CELEX: 62014CN0381
Language: hr
Date: 2014-08-11 00:00:00
Title: Predmet C-381/14: Zahtjev za prethodnu odluku koji je 11. kolovoza 2014. uputio Juzgado de lo Mercantil n ° 9 de Barcelona (Španjolska) – Jorge Sales Sinués protiv Caixabank S.A.

3.11.2014   
            
            
               HR
            
            
               Službeni list Europske unije
            
            
               C 388/3
            
         Zahtjev za prethodnu odluku koji je 11. kolovoza 2014. uputio Juzgado de lo Mercantil no 9 de Barcelona (Španjolska) – Jorge Sales Sinués protiv Caixabank S.A.
   (Predmet C-381/14)
   2014/C 388/03
   Jezik postupka: španjolski
   
      Sud koji je uputio zahtjev
   
   Juzgado de lo Mercantil no 9 de Barcelona
   
      Stranke glavnog postupka
   
   
      Tužitelj: Jorge Sales Sinués
   
      Tuženik: Caixabank S.A.
   
      Prethodna pitanja
   
   Budući da španjolski sustav svojim člankom 43. LEC-a (1) u odnosu na individualnu tužbu koju je paralelno podnio potrošač određuje suspenzivni ili prethodni učinak do donošenja pravomoćne presude u kolektivnom postupku, pri čemu je potonji vezan onime što je odlučeno u tom postupku bez da je imao priliku iznijeti primjerene argumente u korist svog prava niti podnijeti dokazna sredstva koristeći sva dostupna postupovna sredstva:
   
               1.
            
            
               Može li se smatrati da su to sredstvo ili mehanizam djelotvorni u smislu članka 7. stavka 1. Direktive 93/13/[E]EZ-a (2)?
            
         
               2.
            
            
               U kojoj mjeri taj suspenzivni učinak predstavlja prepreku za potrošača i stoga povredu članka 7. stavka 1. navedene direktive u pogledu isticanja ništetnosti nepoštenih odredaba u svojem ugovoru?
            
         
               3.
            
            
               Predstavlja li činjenica da se potrošač ne može povući iz kolektivne tužbe povredu članka 7. stavka 3. Direktive 93/13/[E]EZ-a?
            
         
               4.
            
            
               Ili je naprotiv suspenzivni učinak članka 43. LEC-a u skladu s člankom 7. Direktive 93/13/[E]EZ-a u smislu da su prava potrošača u potpunosti očuvana tom kolektivnom tužbom, s obzirom na to da španjolski pravni poredak predviđa druge, jednako djelotvorne postupovne mehanizme za zaštitu njihovih prava, kao i načelom pravne sigurnosti?
            
         
      (1)  Ley de Enjuiciamiento Civil (španjolski Zakonik o parničnom postupku).
   
      (2)  Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima
   
      SL L 95, str. 29.; SL, posebno izdanje na hrvatskom jeziku, poglavlje 15., svezak 12., str. 24.